Lausunto hallituksen esityksestä eduskunnalle laiksi muuntogeenisen organismin viljelyn rajoittamisesta

Kaarinan kaupunki kuuluu yhdessä Paimion, Paraisten, Kemiönsaaren ja Sauvon kuntien kanssa maaseutuhallinnon yhteistoiminta-alueeseen. Yhteistoiminta-alueen johtava maaseutuasiamies Taina Wirberg on Kaarinan kaupungin puolesta kirjannut oheisen lausunnon kyseessä olevaan hallituksen esitykseen.

Lausuntonamme haluamme esittää seuraavaa:

Laki, jolla saatetaan voimaan kansallisia järjestelyjä, joita Euroopan parlamentin ja neuvoston direktiivin (EU) 2015/412 direktiivin 2001/18/EY muuttamisesta siltä osin kuin on kyse jäsenvaltioiden mahdollisuudesta rajoittaa muuntogeenisten organismien viljelyä tai kieltää se alueellaan kansallinen voimaantulo edellyttää, on perusteltu ja tarpeellinen laki.

Asiaan on kiinnitettävä huomiota ja tulevaisuudessa jäsenvaltioiden on nimenomaan voitava itsenäisesti rajoittaa ja kieltää muuntogeenisten kasvien viljelyä ja siihen liittyviä muita toimenpiteitä.

Tulevaisuudessa mahdollisesti viljeltäväksi tulevien muuntogeenisten lajikkeiden varalle on kuitenkin tarpeen luoda valmis kansallinen päätöksentekomekanismi, sillä

tietoa ja tutkimusta tarvitaan vielä enemmänkin, jotta pystytään varmistamaan turvallisuus ja lajikkeen kestävyys esim. Suomen oloissa.

Geenimanipuloiduilla kasveilla voi olla uusia ominaisuuksia, joten niiden terveys- ja ympäristövaikutukset edellyttävät erityisarviointia, joka on lakisääteistä.

Tärkeää on, että Suomen oloissa hallitaan terveys- ja ympäristöriskit ja esimerkiksi mahdollinen antibioottiresistenssi.

Elintarvikevirasto sekä Maa- ja metsätalousministeriö valvovina viranomaisina on kannatettava asia.

Paimiossa 23.1.2018

Taina Wirberg

johtava maaseutuasiamies